Geiranger kirke

Geiranger kirke er en åttekantet kirke fra 1842 i Stranda kommune i Møre og Romsdal fylke. Byggverket er i tømmer og har 114 sitteplasser. Arkitekt for kirken var Hans Klipe.

Geiranger kirke er sognekirke i Geiranger menighet i Austre Sunnmøre prosti, Møre bispedømme.

Dagens kirke er den tredje på stedet. Det har trolig vært kirke der siden rundt 1450 og den er nevnt første gang i Trondhjems Reformats 1589. Den er også omtalt i 1665, 1709 og 1722. Koret og skipet var «halvt af stav og halvt af tømmer», halve taket ble rasert av storm i 1720.Amund Helland: (1911): Topografisk-statisisk beskrivelse over Romsdals amt. Oslo: Aschehoug, s.348. Den første kirken ble revet i 1742 og i 1744 sto ny kirke ferdig. Det var en korskirke 
som brant ned 2. juli 1841.Om Geiranger kyrkje fra kulturnett.no

Kirken er smykket ut av treskjærer Einar Flydahl i anledning kirkens hundreårsjubileum. Altertavlen er skåret av Flydal og malt av Harald Brun i 1902, og forestiller Kristus som trøster. Kirkeklokken er fra 1899. Kirken fikk sitt første orgel i 1906, et harmonium som fremdeles står i kirken og brukes ved enkelte anledninger. I 1964 ble det anskaffet et 7-stemmers orgel fra Vestre. Dette ble byttet ut i 2016 da kirken fikk sitt nåværende instrument,  et orgel fra Ryde&Berg med 10 stemmer.
Bilder

Referanser

Eksterne lenker


Kategori:Kirker i Stranda
Kategori:Kirker i Nordre Sunnmøre prosti
Kategori:Oktogonale kirker i Norge
Kategori:Kulturminner i Stranda
Kategori:Norske kirker fra 1842